CELEX: 32012R0726
Language: hr
Date: 2012-08-06 00:00:00
Title: Provedbena uredba Komisije (EU) br. 726/2012 od 6. kolovoza 2012. o razvrstavanju određene robe u kombiniranu nomenklaturu

02/Sv. 021
            
            
               HR
            
            
               Službeni list Europske unije
            
            
               278
            
         32012R0726
   
               L 213/3
            
            
               SLUŽBENI LIST EUROPSKE UNIJE
            
            
               06.08.2012.
            
         
      PROVEDBENA UREDBA KOMISIJE (EU) br. 726/2012
   od 6. kolovoza 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u potpunosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu opisanu u stupcu 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s pravima utvrđenima ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. kolovoza 2012.
      
         
            Za Komisiju,
         
            u ime predsjednika,
         Antonio TAJANI
         
         
            Potpredsjednik
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               1.
            
            
               2.
            
            
               3.
            
         
               Elektronički aparat (takozvana „jedinica za daljinski nadzor dizala”) u kućištu s približnim dimenzijama 28 × 22 × 9 cm za ugradnju u otvor za dizalo.
               Aparat koji prima informacije od različitih vanjskih senzora, upotrebljava se za nadzor funkcioniranja i rada dizala te za otkrivanje bilo kakvih nepravilnosti, na primjer pri pokretanju i zaustavljanju, otvaranju i zatvaranju vrata, niveliranju, u motoru za vuču, kočnicama, osvjetljenju kabine. Aparat provjerava i obrađuje primljene informacije te ih putem modema šalje u centar za održavanje.
               Nakon predočenja i ugradnje modema, aparat može osigurati dvosmjernu glasovnu komunikaciju između kabine dizala i centra za održavanje putem mikrofona i zvučnika instaliranih u kabini.
            
            
               9031 90 85
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, na temelju napomene 2. točke b poglavlja 90. i tekstom oznaka KN 9031, 9031 90 i 9031 90 85.
               Isključuje se razvrstavanje pod tarifni broj 8517 kao aparat za komunikaciju u žičanoj mreži jer aparat ne sadrži modem ili drugi uređaj za komunikaciju.
               Isključuje se razvrstavanje aparata pod tarifni broj 8531 kao električni aparat za glasovnu ili vizualnu signalizaciju jer aparat ne osigurava bilo kakve zvučne ili vizualne signale.
               Aparat nadzire i provjerava funkcioniranje dizala i obrađuje primljene podatke. Senzori, u kojima se stvaraju signali za obradu, nisu uključeni u aparat. Sam aparat ne prikazuje te signale. Zbog tih razloga aparat se smatra dijelom instrumenta za provjeru. Stoga se isključuje razvrstavanje pod tarifni broj 9031 kao nepotpuni stroj.
               Aparat se stoga razvrstava pod oznaku KN 9031 90 85 kao dio instrumenata, uređaja i strojeva nespomenut niti uključen na drugom mjestu u poglavlju 90.